Bidasoan gora

***Bidasoan gora*** Eneko Aizpuruak 2020an plazaratu zuen saiakeraren izenburua da. Bidaldi liburu gisa idatzita, Bidasoa ibaian zeharreko etapa desberdinak azaltzen ditu, leku horien inguruko ausnarketak eta datuak biltzen. Egileak 2019an Debako Udalak eta Elkar argitaletxeak antolaturiko Tene Mujika historia hurbilaz idazteko beka lortu zuen lan hau idazteko.

## Laburpena 
Liburuak oinez egindako bidaldi baten narrazioa da. Urak egiten duen ibiliaren kontra, ibaian gora abiatu da Eneko Aizpurua: Txingudiko badiako paduretan hasi eta Xorroxingo iturrian amaitu arte, bazterrik bazter ibiliko ditu Bidasoko urak eta lurrak. Bidaiariaren gogotik eta begietatik igaroko dira aspaldiko kontrabando-istorioak eta migratzaileen trafikoarenak, Barojaren eta Aitzolen gertaerak Espainiako Gerra Zibilean, naziengandik ihesi ibilitako juduen eta aire-pilotuen gorabeherak, Zabalzaren eta Lopezen fin gaiztoa Endarlatsan, mugalariak, baserritarrak, eruditoak, filantropoak, faxistak… Begirada amultsu eta aldi berean zorrotza elkartzen ditu egileak, bizitakoaren lekukotasun zuzena eta irakurketa ugariek emandako jakituria, pasadizo txikiak eta gogoeta sakonak, guztiak nahasturik liburu atsegina osatzeko. 

Baina ez da bidaia kronika hutsa, saiakera baizik, literatura lan bat. Egileak iturri askotatik edan du: ekologismoa, historia, literatura, etnografia...

Fitxategi:Bidassoa.png|Bidasoa
Fitxategi:Xorroxin ur-jauzia - Erratzu.jpg|34 - Xorroxin ur-jauzia
Fitxategi:Río Bidasoa en Elizondo.JPG|29 - Elizondon
Fitxategi:Aizkolegi mendiko gailurra 04.jpg|28 - Aizkolegi mendiko jauregia
Fitxategi:Legasa.jpg|26 - Legasa
Fitxategi:Zubieta errota ekomuseo - 2.jpg|25 - Zubietako errota
Fitxategi:Bidasoako bide berdea 23 48 02 019000.jpeg|23 - Baztan ibaia Bidasoa ibai bihurtzen den inguruan
Fitxategi:Laxoa erran.jpg|23 - Laxoa
Fitxategi:MendaurSunbillako zubizaharretik.jpg|23 - Sunbillako zubi zaharra eta Mendaur mendia
Fitxategi:Argaitzeko harrobiko memoriagunea.jpg|17 - Argaitzeko harrobia (1936)
Fitxategi:Berako Argaitzeko harrobiko memoriagunea.jpg|17 - Argaitzeko harrobia
Fitxategi:Argaitzeko harrobia Beran.jpg|17 - Argaitzeko harrobia
Fitxategi:Bidasoa Bera Zubia.jpg|17 - Berako San Migel zubia.
Fitxategi:Daniel Cadoux kapitainaren oroitarria, San Mikel zubian (Bera, Nafarroa).jpg|17 - Berako San Migel zubia
Fitxategi:Isidoro Fagoaga Berako jaiotetxea.png|17 - Isidoro Fagoaga
Fitxategi:Endarlatsako presa, 2010eko Bidasoa ibaiaren nazioarteko jaitsiera.jpg|12 - Aspaldiko presa Endarlatsan
Fitxategi:Comète sarea Biriatu.jpg|Comète sarearen oroitarria Biriatu-Endarlatsan
Fitxategi:Rio Bidasoa.jpg|1- Txingudi
Fitxategi:La bahia de Txingudi (vista desde Aiako Harria).jpg|alt=|1-10 - Txingudi badia Aiako Harritik 

## Iritzi ugari 
Liburuak ez da bakarrik bidaide liburua edo kronika. Egileak gai desberdinetaz iritzi asko ematen ditu; politika, biolentzia, borroka armatua, tortura, migrazioa dira horietako batzuk. Iritzi horiek sarritan polemikoak izan daitezke.

## Kapituluetako tokiak eta protagonistak 
Kapitulu bakoitzean Bidasoa ibaiko toki edota protagonista bat lantzen du liburuak. Hauek dira kapituluen izenburuak, non kokatzen den, eta zeintzuk diren protagonistak.

## Erreferentziak 
## Kanpo estekak 
* Liburuaren aurkezpena.